"Аҿар раамҭа ахьырхырго аҭыԥқәа усҟак ирацәам, аха ҳҽазаҳшәоит урҭ рзгьы еиуеиԥшым аусхкқәа реиҿкаара. Иуль 1 инаркны аусура иалагоит аԥхынтәи акинотеатр, амшын аԥшаҳәаҿы есышықәса еиԥш ахәыҷқәеи аҿари рзы амультфильмқәа дырбалахоит. Аилак аҩнуҵҟа иаартуп хәыда-ԥсада абҩарҵәыреи, амилаҭтә кәашарақәа рзы асекциақәа, изҭаху зегьы уахь инеирц рылшоит. Нанҳәамзазы аусура хацнаркуеит "Аԥсны аҿар рыблала" ҳәа хьӡыс измоу апроект. Уи аҳәаақәа ирҭагӡаны аҿар идырбахоит аҭоурыхтә ҵакы змоу аҭыԥқәа", — лҳәеит Кәыҵниаԥҳа арадио Sputnik Аԥсны аефир аҟны.